એવું નથી લાગતું કે આ શ્રીના દરેક ઘરમાં જાણે કોઈને કોઈ સ્વરૂપે હાજર હોય? ઓફ કોર્સ, આ સ્ક્રીન એડીકશનનું પ્રમાણ બધે અલગ અલગ હોય છે. પણ ચિંતા લગભગ એક સરખી જોવા મળે છે. આ સમસ્યા કેમ ઉભી થાય છે, તેના પરિબળોની ચર્ચા કરવા કરતા તેનો ઉપાય શોધવો આ સ્ટેજમાં વધારે ઉપયોગી નીવડે છે. એટલું તો નક્કી છે કે સાંપ્રત ઇન્ફોર્મેશન એજમાં આપણામાંથી કોઈ મોબાઈલ કે ઇન્ટરનેટ વગર રહી શકવાનું નથી. તો માત્ર મોબાઈલ અથવા નવી ટેકનોલોજીને ભાંડવાથી કશું વળશે નહિ. જરૂર છે તેનો કેવી રીતે સંતુલિત ઉપયોગ કરતા શીખવું.